**ЗДРАВСТВЕНИ ЦЕНТАР ВРАЊЕ**

**Број: 01-5421**

**Датум: 01.07.2021.године**

**Врање**

 На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-5420 од 01.07.2021. године, а у складу са Инструкцијом Министарства здравља РС бр. 120-01-151/2020-02 од 01.06.2021.године в.д.директора Здравственог центра Врање, расписује

**О Г Л А С**

за пријем у радни однос на **одређено** време са пуним радним временом за следећа радна места:

1. **Доктор медицине, 1 (један) извршилац** у Служби за пријем и збрињавање ургентних стања ОЈ Општа болница ЗЦ Врање, ради замене привремено одсутног радника до његовог повратка на рад са породиљског одсуства – одсуства са рада ради неге детета, а најкасније до 30.09.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **2.13.3.** Секундарна здравствена заштита:

-превенира, дијагностикује и лечи болести, повреде и друге

физичке и менталне поремећаје коришћењем одговарајућих метода и техника, кроз примену принципа и процедура савремене медицине, о чему води прописану медицинску документацију, односно обавља послове у оквиру своје стручне спреме под надзором доктора медицине, специјалисте или субспецијалисте;

– спроводи здравствену заштиту становништва;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

– утврђује време и узрок смрти.

За свој рад одговоран је начелнику службе/одељења или шефу одсека.

**2.Лабораторијски техничар, 1 (један) извршилац** у Служби за клиничко-биохемијско лабораторијску дијагностику ОЈ Општа болница ЗЦ Врање ради замене привремено одсутног радника до његовог повратка на рад са боловања.

Услови: четврти степен стручне спреме, завршена медицинска школа, положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **2.17.6.** Секундарна здравствена заштита:

-самостално и у тиму обавља послове лабораторијског техничара за које је оспособљен,

-ради на радним местима везаним за пријем и тријажу лабораторисјког материјала, пријем, протоколисање, проверу исправности примљених захтева и биолошких узорака као и љихову тријажу и центрифугирање,

-самостално ради на апаратима за које је обучен и дневно и периодично одржава апарат на свом радном месту,

-учествује по потреби у изради научно-истраживачких радова и ради на личном усавршавању,

-одговоран је за документацију о извршаваеу пословас и дужан је да се у свом раду придржава процедура и упутстава предвиђених системом квалитета, као и да примењује мере хигијенско – техничке заштите,

-дужан је да у свим акцидентним ситуацијама о томе обавести главног лаборанта и начелника службе,

-обавља и друге послове по налогу главног лаборанта и начелника службе

-врши узорковање биолошког материјала, припрема узорке, реагенсе, подлоге и опрему за микробиолошка и биохемијска испитивања;

-врши пријем, евиденцију и класификацију узорака у циљу мерења радиоактивности и обавља припрему узорака за мерење;

-обавља анализу узорака за мерење;

-врши узорковање, мерење амбијенталног еквивалента дозе гама зрачења на терену;

-обавља послове узимања узорака и мерења биолошких, хемијских и физичких штетности на терену у вези испитивања услова радне околине и обавља технички део послове испитивања и анализе у лабораторији за испитивање радне средине;

-припрема, одржава и врши контролу исправности лабораторијске опреме;

-одржава културе микроорганизама;

-ради на биохемијским и другим анализаторима;

-изводи лабораторијске анализе биолошког материјала, у складу са номенклатуром услуга на секундарном и терцијарном нивоу здравствене заштите и установама на више нивоа здравствене заштите;

-врши прикупљање крви, компонената класичним и аферентним процедурама, тестирање крви, прераду, чување и дистрибуцију крви;

-припрема лекове из крви фракционисањем плазме;

-пружа помоћ током поступака и техника које обавља биолог у поступку БМПО;

-правилно одлаже медицински отпад;

-обавља и друге послове по налогу главног технничара.

Непосредно одгвооран главном техничару и начелнику службе.

**Заинтересовани кандидати подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту
* Оверену фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос.

Рок за подношење пријава је **8 дана** од дана објављивања на web страници Министарства здравља Републике Србије.

 Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

 Кандидатима који не буду изабрани, враћа се конкурсна документација уз одлуку о избору кадидата, на адресу коју буду приложили у пријави.

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

 Коначну одлуку о избору кандидата доноси директор Здравственог центра Врање.

Неисправне и неблаговремене пријаве неће се разматрати.

Пријаву доставити у писарници ЗЦ Врање, у затвореној коверти, са назнаком

**„ЗА ОГЛАС БРОЈ 33, за радно место: \_\_\_\_\_\_\_\_\_\_\_ "**  на адресу:

**Здравствени центар Врање**

**Јована Јанковића Лунге бр.1**

**17500 Врање**

 **В.Д. ДИРЕКТОРА**

 **ЗДРАВСТВЕНОГ ЦЕНТРА ВРАЊЕ**

 **Др Љиљана Антић**